РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/41-24

01. мај 2024. године

Б е о г р а д

ЗАПИСНИК

СА ПЕТЕ СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 01. МАЈА 2024. ГОДИНЕ

Седница је почела у 16,00 часова.

Седници је, сагласно члану 70. став 1. алинеја прва Пословника Народне скупштине, председавао Миленко Јованов, председник Одбора.

Седници су присуствовали чланови Одбора: Ивана Николић, Оља Петровић, Милољуб Албијанић, Дарко Лакетић, Александар Југовић, Горан Милић, Стефан Китановић, Ђорђе Комленски, Бранимир Јовановић, Јелена Милошевић и Стефан Јањић.

Седници нису присуствовали чланови Одбора: Снежана Пауновић, Бранко Лукић, Мирослав Алексић, Драгана Ракић и Војислав Михаиловић.

Седници су присуствовали заменици чланова Одбора: Марко Милошевић, заменик Снежане Пауновић и Урош Ђокић, заменик Мирослава Алексића и Мирослав Петрашиновић, заменик Дарка Лакетића (присутног члана).

На предлог председника, Одбор је већином гласова утврдио следећи

Д н е в н и р е д:

1. Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини (03 број 013-1179/24 од 1. маја 2024. године).

**Прва тачка дневног реда**: Разматрање Решења Републичке изборне комисије о додели мандата народног посланика ради попуне упражњених посланичких места у Народној скупштини

Председник је упознао чланове Одбора да су достављена следећа документа: Решење Републичке изборне комисије о додели мандата Игору Д. Јакшићу, Дану Станојчићу, Татјани Петровић Стојковић, Младену Грујићу, Николи Бокану, др Бранку Вујковићу, Илу Михајловском, Игору Брауновићу, Наташи Богуновић, Ђорђу Милићевићу и Рејхану Куртовићу, као и Уверења о избору народних посланика,

Подсетио је да је Одбор, у складу са одредбама члана 199. Пословника, овлашћен да изврши увид у Решење Републичке изборне комисије и Уверења о избору именованих за народне посланике.

Дискусије није било.

Одбор је, на предлог председника, једногласно усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народним посланицима Јелени Жарић Ковачевић, Татјани Мацури, Златибору Лончару, Дејану Ристићу, Арно Гујону, Милану Кркобабићу и Петру Петковићу, изабраних са Изборне листе „АЛЕКСАНДАР ВУЧИЋ - Србија не сме да стане“, Славице Ђукић Дејановић, Ивице Дачића и Новице Тончева, изабраних са Изборне листе „ИВИЦА ДАЧИЋ – ПРЕМИЈЕР СРБИЈЕ“ и Усаме Зукорлићу, изабраног са Изборне листе „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA – BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / УСАМЕ ЗУКОРЛИЋ – УЈЕДИЊЕНИ ЗА ПРАВДУ – СТРАНКА ПРАВДЕ И ПОМИРЕЊА – БОШЊАЦИ САНЏАКА, ТОМИСЛАВ ЖИГМАНОВ - ДЕМОКРАТСКИ САВЕЗ ХРВАТА У ВОЈВОДИНИ“, остала упражњена посланичка места у Народној скупштини, у складу са одредбом члана 131. Закона о избору народних посланика.

Када народном посланику мандат престане пре него што се потврде мандати за две трећине народних посланика из наредног сазива, мандат се додељује кандидату са изборне листе на начин утврђен у чл. 134. и 135. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Решење Републичке изборне комисије и Уверења о избору народних посланика Игора Д. Јакшића, Дана Станојчића, Татјане Петровић Стојковић, Младена Грујића, Николе Бокана, др Бранка Вујковића и Ила Михајловског, изабраних са Изборне листе „АЛЕКСАНДАР ВУЧИЋ - Србија не сме да стане“, Игора Брауновића, Наташе Богуновић и Ђорђа Милићевића, изабраних са Изборне листе „ИВИЦА ДАЧИЋ – ПРЕМИЈЕР СРБИЈЕ“ и Рејханa Куртовићa, изабраног са Изборне листе „USAME ZUKORLIĆ – UJEDINJENI ZA PRAVDU – STRANKA PRAVDE I POMIRENJA – BOŠNJACI SANDŽAKA, TOMISLAV ŽIGMANOV - DEMOKRATSKI SAVEZ HRVATA U VOJVODINI / УСАМЕ ЗУКОРЛИЋ – УЈЕДИЊЕНИ ЗА ПРАВДУ – СТРАНКА ПРАВДЕ И ПОМИРЕЊА – БОШЊАЦИ САНЏАКА, ТОМИСЛАВ ЖИГМАНОВ - ДЕМОКРАТСКИ САВЕЗ ХРВАТА У ВОЈВОДИНИ“, и утврдио да су подаци о избору народних посланика истоветни са подацима из Решења Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Игору Д. Јакшићу, Дану Станојчићу, Татјани Петровић Стојковић, Младену Грујићу, Николи Бокану, др Бранку Вујковићу, Илу Михајловском, Игору Брауновићу, Наташи Богуновић, Ђорђу Милићевићу и Рејхану Куртовићу.

За известиоца Одбора на седници Народне скупштине одређен је Миленко Јованов, председник Одбора.

\*\*\*

Седница је завршена у 16,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Миленко Јованов